Search & Start-Up Cipta Rekod Peribadi, Episod Kedua Delayed Justice Catat Peningkatan
Drama OCN Search dan tvN, Start-Up capai rating tertinggi setakat ini.  Menurut Nielsen Korea (via Soompi), episod terbaru Search merekodkan rating sebanyak 3.3 peratus, sekaligus mencipta rekod peribadi drama misteri thriller itu.  Start-Up turut memecahkan rekod tontonan tertinggi menerusi episod kelima mereka. Drama lakonan Suzy dan Nam Joo Hyuk itu telah mencatatkan purata rating sebanyak 4.3 peratus dan 5.4 peratus untuk dua bahagiannya.  Sementara itu, drama komedi SBS, Delayed Justice menikmati peningkatan penonton untuk episod kedua, dengan purata rating sebanyak 4.7 peratus dan 6.7 peratus untuk dua bahagiannya.  Drama JTBC, More Than Friends menunjukkan sedikit peningkatan berbanding episod sebelum, mencatatkan purata rating sebanyak 1.5 peratus untuk episod terbaru. Akhir sekali, drama KBS 2TV, Homemade Love Story terus menguasai drama Sabtu malam dengan purata rating sebanyak 22.5 peratus dan 26.7 peratus untuk dua bahagiannya. 